Folketing
2002-05-23

Afslutningsvis vil jeg godt sige, at Socialdemokratiet hele tiden søger at få en konsekvent og retfærdig linje i udlændingepolitikken. Vi har en lang række værdier, der handler om fællesskab og ansvar for hinanden. Vi bygger dem også på rettigheder og pligter. Vi ønsker, at der er sammenhold i Danmark og ikke splittelse på udlændingeområdet. Derfor kan vi ikke støtte dette endelige lovforslag. Hvis ikke de her ændringsforslag om at få genindført de facto-begrebet og om ikke at udstrække den periode, hvor man skal have midlertidig opholdstilladelse, vedtages, så kan vi ikke støtte dette her lovforslag.